በዛሬው እለት የሚከበረው የእናቶች ቀን እናቶች በህብረተሰቡ ላይ ያላቸውን ተጽዕኖ የምናስብበት ቀን ነው። በሃገራችን ኢትዮጲያ ብዙ ያልተለመደው ይህ በአል በተወሰኑ ሰዎች ብቻ እናታቸውን በማሰብ እና ስጦታ በማዘጋጀት ተከብሮ ወይም ታስቦ ይውላል።
በየትኛውም ሃይማኖት፣ ጎሳ ወይም የፖለቲካ አስተሳሰብ ያለ ሰው ሁሉ ለእናቱ የተለየ አክብሮት እና ፍቅር አለው። ብዙ ጊዜአቸውን ጉልበታቸውን ለልጆቻቸው የሚሰጡት በርካታ እናቶች ለማንኛውም ውጤታማ ሰው መሰረት እንደሆኑ ጥርጥር የለውም። እናም አንድ ቀን ብቻ እናቶቻችንን በማስታወስ እና ያለንን አክብሮትእና ፍቅር ለእናቶቻችን ማሳየት ሳያንስ የሚቀር አይመስለኝም። ከዛ በተጨማሪ ደግሞ ይህንን ቀን በአገር ደረጃ በሰፊው በማክበር እናቶች ላይ ያሉ አሳሳቢ ችግሮችን ምፍትሄ የሚፈለግበት ሊሆን ይገባል። በተለይ በሃገራችን በተደጋጋሚ የሚያጋጥሙ ዘግናኝ የእናቶች ጥቃት ላይ አስፈላጊውን እርምጃ መውሰድ ይገባል። [ፎቶ David Burnett]
ለእናት ከተዜሙ ሙዚቃዎች መሃል የኔ ግብዣ፡ አስቴር አወቀ – እማምዬ